b'\n_START_ARTICLE_\nCIE 1931 prostor boja\n_START_PARAGRAPH_\nCIE 1931 prostor boja je prostor boja koji je definirala me\xc4\x91unarodna udruga CIE 1931. godine. U studiji o percepciji boja, me\xc4\x91u prvim matemati\xc4\x8dkim definiranim prostorima boja, koji je kreirala CIE 1931., bio je CIE XYZ prostor boja.  CIE XYZ prostor boja izveden je iz serije eksperimenata koje su krajem 1920-ih napravili Wright i Guild. Njihovi eksperimentalni rezultati kombinirani su prilikom specificiranja CIE RGB prostor boja, iz kojeg je izveden CIEXYZ prostor boja.\n_START_SECTION_\nTropodra\xc5\xbeajne vrijednosti\n_START_PARAGRAPH_\nLjudsko oko ima fotoreceptore (zvane \xc4\x8dunji\xc4\x87i) za srednje i visoko podru\xc4\x8dje svjetline vi\xc4\x91enja boja, te vr\xc5\xa1cima osjetljivosti u kratkim (S, 420\xe2\x80\x93440 nm) srednjim (M, 530\xe2\x80\x93540 nm) i dugim (L, 560\xe2\x80\x93580 nm) valnim duljinama (tako\xc4\x91er postoje i nisko osjetljivi, monokromatski receptori za no\xc4\x87no gledanje zvani \xc5\xa1tapi\xc4\x87i \xc4\x8dija je vr\xc5\xa1na osjetljivost na 490- 495 nm). Tako na\xc4\x8delno, tri parametra opisuju senzacije boje. Tropodra\xc5\xbeajne vrijednosti boje koli\xc4\x8dine su tri primarne boje i trokomponentnom, aditivnom modelu tvorbe boje potrebne za postizanje podudarnosti sa uzorkom za testiranje. Tropodra\xc5\xbeajne vrijednosti su naj\xc4\x8de\xc5\xa1\xc4\x87e dane u CIE 1931 prostoru boje, u kojem su ozna\xc4\x8dene kao X, Y, Z._NEWLINE_Svaka specifi\xc4\x8dna metoda povezivanja tristimulosnih vrijednosti zove se prostor boja. CIE XYZ, jedan od mnogih takvih prostora, \xc4\x8desto kori\xc5\xa1ten standard, slu\xc5\xbei kao osnova iz kojeg se definiraju mnogi drugi prostori boja.\n_START_SECTION_\nZna\xc4\x8denje X,Y i Z\n_START_PARAGRAPH_\nU ovom modelu Y zna\xc4\x8di sjajnost (luminanciju), Z je kvazi-jednak plavoj stimulaciji odnosno odgovoru (ili uzvratu) S klase \xc4\x8dunji\xc4\x87a dok je X mje\xc5\xa1avina (linearno kombinirana) krivulja odgovora \xc4\x8dunji\xc4\x87a odabranih za to da ne budu negativi. Tako XYZ mo\xc5\xbee biti pobrkan sa LMS odgovorom \xc4\x8dunji\xc4\x87a. Ali u CIE XYZ prostoru boje, tropodra\xc5\xbeajne vrijednosti nisu L, M i S uzvrati ljudskog oka, \xc4\x8dak i ako su X i Z pribli\xc5\xbeno sli\xc4\x8dni crvenom i plavom. Ispravnije je o tome misliti kao parametrima izvedenim iz na\xc4\x8dina funkcioniranja \xc4\x8dunji\xc4\x87a osjetljivih na duge, srednje i kratke valne duljine.\n_START_SECTION_\nStandardni CIE promatra\xc4\x8d\n_START_PARAGRAPH_\nU CIE XYZ prostoru boja, tropodra\xc5\xbeajne vrijednosti nisu S, M i L odzivi ljudskog oka ve\xc4\x87 je rije\xc4\x8d o slogu tropodra\xc5\xbeajnih vrijednosti zvanih X, Y i Z koje su pribli\xc5\xbeno, crvena, zelena i plava, odnosno (valja uo\xc4\x8diti kako X; Y; Z vrijednosti nisu fizi\xc4\x8dki promatrane crvena, zelena i plava boja. Umjesto toga, mo\xc5\xbee ih se smatrati parametrima \xe2\x80\x98izvedenim\xe2\x80\x99 iz crvene, zelene i plave). Treba zapamtiti ovo: dva izvora svjetla sastavljena od razli\xc4\x8ditih mje\xc5\xa1avina razli\xc4\x8ditih valnih duljina mogu imati jednak oblik pojavljivanja boje. Taj efekt zove se metamerizam. Dva izvora svjetla imaju jednak izgled i oblik pojavljivanja kada imaju jednake tropodra\xc5\xbeajne vrijednosti neovisno o tome kakva ih je spektralna kompozicija proizvela._NEWLINE_Radi rasporeda \xc4\x8dunji\xc4\x87a u oku, tropodra\xc5\xbeajne vrijednosti ovise o vidnom polju promatra\xc4\x8da. Kako bi eliminirali tu varijablu, CIE je definirao standardnog kolorimetrijskog promatra\xc4\x8da. Originalno, uzeto je kao da je kromatski odgovor prosje\xc4\x8dnog \xc4\x8dovjeka bude veli\xc4\x8dine vidnog kuta od 2\xc2\xb0, radi vjerovanja da su na boju osjetljivi \xc4\x8dunji\xc4\x87i smje\xc5\xa1teni oko 2\xc2\xb0 polja u fovei. Tako je CIE 1931 standardni promatra\xc4\x8d tako\xc4\x91er poznat i kao CIE 1931 2\xc2\xb0 standardni promatra\xc4\x8d. Ne\xc5\xa1to suvremeniji a manje kori\xc5\xa1tena alternativa je CIE 1964 10\xc2\xb0 standardni promatra\xc4\x8d koji je izveden iz rada temeljenog na istra\xc5\xbeivanjima Stiles, Burch i Speranskaya._NEWLINE_Za 10\xc2\xb0 eksperiment uputa testiranim promatra\xc4\x8dima bila je ignorirati sredi\xc5\xa1nji u 2\xc2\xb0 to\xc4\x8dku. 1964. godine preporu\xc4\x8den je dodatni standardni promatra\xc4\x8d, za vidno polje ve\xc4\x87e od onog koje pokriva vidni kut 4\xc2\xb0. Oba standarda za CIE promatra\xc4\x8da mjereni su intervalima 5 nm. _NEWLINE_Standardni promatra\xc4\x8d karakterizira se pomo\xc4\x87u tri funkcije podudarnosti boja. Postupak izvo\xc4\x91enja CIE standardnog promatra\xc4\x8da iz eksperimentata podudaranja prikazan je malo ni\xc5\xbee, nakon opisa CIE RGB prostora boja.'